Eduard Raska

Eduard Raska (28. november 1944 Mõisaküla – 22. aprill 2008) oli eesti õigusteadlane ja sotsioloog.

Elukäik
Eduard Raska lõpetas 1970 Tartu Riikliku Ülikooli õigusteaduskonna.Eesti Entsüklopeedia, nr 8, Tallinn 1995, (lk 37) Kaitses 1974. aastal Tartu Ülikooli erialanõukogus õigusteaduste kandidaadi kraadi kriminalistika erialal ning 1988. aastal Nõukogude Liidu Teaduste Akadeemia riigi- ja õiguste instituudis õigusteaduste doktori kraadi kriminoloogia alal. 

Ta on õpetanud kriminoloogiat ja sotsioloogiat Tartu Ülikoolis, Tallinna Pedagoogikaülikoolis ja mitmes muus kõrgkoolis.Sisekaitseakadeemia 15 aastat: 1992–2007, Tallinn 2007, (lk 21) Eduard Raska oli üks teerajajaist kriminoloogia, käitumishälvete, kuritegevuse sotsioloogia ja õiguse sotsioloogia uurimissuundade arendamisel Eestis.Erik Rand. ["Suri õigusteadlane Eduard Raska" epl.ee, 23. aprill 2008

2003. aastal autasustati teda Valgetähe V klassi teenetemärgiga. 28. novembril 2008 avati Sisekaitseakadeemias Eduard Raska nimeline auditoorium, mälestamaks kooli loojat ja esimest rektorit."Eduard Raska", Õiguse sotsiaalsest olemusest ja toimest ühiskonnas, Tallinn 2009, (lk 6–8)

Ametikohad
 2003–2008 Audentese ülikooli professor 
 1999–2003 Tallinna Õigusinstituudi professor
 1991–1998 Eesti Riigikaitse Akadeemia rektor
 1989–1991 Eesti NSV Ülemnõukogu esimehe kantselei nõunik
 1983–1989 käitumishälvete sotsioloogia labori juhataja Tartu Riiklikus Ülikoolis
 1976–1983 TA (Teaduste Akadeemia) Ajalooinstituudi noorsoo sotsioloogia sektori vanemteadur
 1970–1976 Tartu Riikliku Ülikooli kriminoloogialabori teadur ja vanemteadur

Ilmunud teosed
 2010 "Olemise õigus" (postuumselt)
 2004 "Õiguse apoloogia"
 1998 "Socio-dynamics of crime"
 1987 "Sotsiaalne programm: kuritegevuse ennetamine. Teooria ja praktika küsimusi"
 1980 "Seadusega pahuksis: portreevisand noorest kurjategijast"

Viited

Välislingid
 Rein Veidemann. "Raska: õigus sõltub kultuurist" Postimees.ee, 17. september 2005
 Silvia Kaugia. "Mis ja milleks on õigus?" Horisont.ee, nr 5, 2005

Kategooria:Eesti õigusteadlased
Kategooria:Eesti sotsioloogid
Kategooria:Tartu Riikliku Ülikooli parteialgorganisatsiooni liikmed
Kategooria:Tartu Ülikooli õigusteaduskonna vilistlased
Kategooria:Valgetähe V klassi teenetemärgi kavalerid
Kategooria:Metsakalmistule maetud
Kategooria:Sündinud 1944
Kategooria:Surnud 2008